ไฟแนนซ์ทูเดย์
&#8220;คนส่วนมากที่ล้มเหลว เพราะพวกเขาไม่เคย...เริ่มต้น&#8221;
8 เม.ย. 2556

“คนส่วนมากที่ล้มเหลว เพราะพวกเขาไม่เคย...เริ่มต้น”
...ต้องขอแสดงความยินดีและปรบมือให้กับข้าราชการระดับผู้อำนวยการระดับสูงที่ได้รับการประกาศเชิดชูเกียรติให้ข้าราชการพลเรือนดีเด่น เฉพาะสังกัดกระทรวงการคลัง ควรปรบมือให้ บุญชัย จรัสแสงสมบูรณ์ ผู้อำนวยการสำนักนโยบายเศรษฐกิจมหภาค สำนักงานเศรษฐกิจการคลัง อดีตรองโฆษกกระทรวงการคลัง แว่วว่าเร็วๆ นี้ บุญชัยถูกผู้ใหญ่ส่งตัวไปนั่งทำงานเป็นกรรมการที่ธนาคารโลก สหรัฐอเมริกา น่ายินดีที่จะมีประสบการณ์ใหม่ในระดับโลก
วิลาวรรณ พยาน้อย ผู้อำนวยการที่ดูแลเรื่องการจัดสรรภาษีมูลค่าเพิ่มให้องค์กรปกครองส่วนท้องถิ่น ของกรมบัญชีกลาง ซึ่งก่อนหน้านี้คว้ารางวัลเพชรวายุภักษ์มาครอง
บุญเทียม โชควิวัฒน ผู้อำนวยการสำนักบริหารทรัพยากรบุคคล กรมศุลกากร อดีตหัวหน้าด่านศุลกากรอำเภอสุไหงโกลก จ.นราธิวาส อดีตนายด่านศุลกากรสะเดา จับเหล้า บุหรี่ น้ำมันเถื่อนมาเยอะ
...ข้าราชการคนอื่นๆ ที่ดีเด่นควรปรบมือให้ ประกอบด้วย ศรีปริญญา ธูปกระจ่าง กรมสอบสวนคดีพิเศษ เพิ่มศักดิ์ คิดหมาย กรมชลประทาน ยงยุทธ จันทรโรทัย สำนักงานปลัดกระทรวงพลังงาน นเร เหล่าวิชยา สำนักงานปลัดกระทรวงการท่องเที่ยวและกีฬา อดุลย์ โชตินิสากรณ์ กรมส่งเสริมการค้าระหว่างประเทศ อรรถพร พันธุโกวิท กรมที่ดิน ประสิทธิ์ วิศิษฏจินดา กรมทางหลวง นรินทร์ พสุนธราธรรม กรมทรัพย์สินทางปัญญา พูนพงษ์ นัยนาภากรณ์ กรมพัฒนาธุรกิจการค้า 
...สายวิชาการ ประกอบด้วย รศ.ปราณี จงสุจริตธรรม ม.เกษตรศาสตร์ รศ.รัฐพลี ภาคอรรถ จุฬาฯ รศ.อารีวรรณ กลั่นกลิ่น ม.เชียงใหม่ รศ.จิรวัฒน์ พิระสันต์ ม.นเรศวร รศ.อรุณวงศ์ เทพชาตรี ม.ศรีนครินทรวิโรฒ รศ.วีรพงศ์ วุฒิพันธุ์ชัย ม.บูรพา รศ.กิติพงศ์ หังสพฤกษ์ ม.สุโขทัยธรรมาธิราช รศ.ถาวร เบญจนราสุทธิ์ สถาบันเทคโนโลยีพระจอมเกล้าเจ้าคุณทหารลาดกระบัง ผศ.สุพจน์ จันทร์วิพัฒน์ มหาวิทยาลัยเทคโนโลยีพระจอมเกล้าพระนครเหนือ ฯลฯ
...ฟังทางนี้สำหรับผู้มีเงินและเริ่มลงทุน ซือเจ๊กาญจนา โรจนวทัญญู หัวหน้าเจ้าหน้าที่บริหารส่งเสริมการตลาดลูกค้าบุคคล ธนาคารทหารไทย ผู้ไม่นิยมการตุกติกกินค่าต๋งจากลูกหนี้ เปิดให้ลูกค้าที่ต้องการลงทุนในช่วงตลาดมีความผันผวนสูง ด้วยบริการวางแผนการลงทุนอัตโนมัติ (Auto Investment Plan) ซึ่งจะช่วยลดความเสี่ยงจากการลงทุนผิดจังหวะ โดยทยอยลงทุนในกองทุนรวมเป็นรายงวด ในจำนวนเท่าๆ กัน เช่น ทุกเดือน ทุกสัปดาห์ แทนที่จะต้องใช้เงินก้อนลงทุนเพียงครั้งเดียวในปลายปี รับรองดีแน่...